เล็ง SET ผันผวน! จับตาสงครามยูเครน-ประชุมเฟด
เล็ง SET ผันผวน! นลท.จับตาการเจรจาเพื่อหาข้อยุติหยุดยิงระหว่างรัสเซียและยูเครน อีกทั้งติดตามการประชุมเฟดโดยยังคงคาดการณ์ว่าเฟดจะปรับขึ้นอัตราดอกเบี้ยที่ 0.25%
ลุ้น SET บวกต่อ! รอปัจจัยใหม่ นลท.จับตาการเจรจาเพื่อหาข้อยุติหยุดยิงระหว่างรัสเซียและยูเครน อีกทั้งติดตามการประชุมเฟดโดยยังคงคาดการณ์ว่าเฟดจะปรับขึ้นอัตราดอกเบี้ยที่ 0.25%
14 มี.ค. 2565

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้ปรับตัวขึ้นได้ต่อ เป็นไปตามตลาดหุ้นอื่นในภูมิภาคเอเชียที่เคลื่อนไหวอยู่ในแดนบวก แต่การขยับขึ้นของตลาดหุ้นบ้านเราจะไม่มาก เนื่องจากราคาน้ำมันดิบอ่อนตัวลง ราว 3% อาจส่งผลกดดันต่อหุ้นกลุ่มพลังงาน ที่เผชิญการเทขายทำกำไรออกมา
ขณะเดียวกันนักลงทุนยังคงติดตามการเจรจาเพื่อหาข้อยุติหยุดยิงระหว่างรัสเซียและยูเครน เพื่อหาทางออกร่วมกัน อย่างไรก็ตามปัจจุบันยังไม่มีความคืบหน้าหรือพัฒนาการใดๆ ทำให้ตลาดหุ้นทั่วโลกฟื้นตัวได้เล็กน้อย และการประชุมของธนาคารกลางสหรัฐ (เฟด) ในวันที่ 15-16 มี.ค.นี้ โดยยังคงคาดการณ์ว่าเฟดจะปรับขึ้นอัตราดอกเบี้ยที่ 0.25%
ทั้งนี้ให้แนวรับไว้ที่ 1,647-1,650 จุด และแนวต้าน 1,668-1,675 จุด